钦定古今图书集成/理学汇编/文学典/第111卷 > 刘克正
## 钦定古今图书集成/理学汇编/文学典/第111卷 > 刘克正

按《广东通志》：“克正字懋一，从化人。生而颖悟，隆庆丁
卯举于乡。辛未会试，主司奇其文，拟魁天下，后置第
六，时论惜之。既第进士，改庶吉士，寻授检讨。奉命册
封靖江王，馈遗一无所受。修《两朝实录》成，赐白金文
绮。会奔父丧南归，哀毁逾节。起复抵淮扬，疾作，还次
真州而卒，年仅三十七。克正质敏才茂，肆力词赋，为”
丁士美、诸大绶辈所推重。尝作《越裳白雉赋》，璀璨华
丽，世竞传之。